  Майя Бывальцева Вотка ёросысь Волковской школаын 7-тӥ классын дышетскись Злата Большакова «Улэп классика» («Живая классика») калыккуспо вожвылъяськонлэн онлайн марафоназ вормисьёс пӧлы шедиз но «Артек» калыккуспо нылпи центре путёвка утӥз. Со сярысь Удмуртиысь дышетонъя но тодосъя министерстволэн пресс-службаез ивортэ. Пинал лыдӟисьёслэсь калыккуспо вожвылъяськонзэс радъясьёс туэ выль ӵектос лэзизы – «Улэп классика 365». Валтӥсь конкурсын текстъёсты пиналъёс асьсэос бырйылӥзы ке, онлайн марафонын ваньзы одӥг произведениез лыдӟизы. Пыриськисьёс видео гожтыны но сое вотэсбаме поттыны кулэ вал. Ми кӧня ке батлъёсты гожтыны юрттӥм, собере со ачиз снимать кариз ни. Уйёсы но пукылӥз, дышетӥз, дасяськиз, видео гожъяз. Кӧня ке пол куштыны малпа вал, но мынам «Сыӵе ӝог сётскод-а?» юанэлы, со нош текстэз дышетылӥз. Куке школаын онлайн дышетон кутскиз, балъёсты йылпумъяно луимы, дышетсконын шугъяськонъёс медаз кылдэ шуыса Нафиса Большакова, Злата Большаковалэн анаезЗлата укмыс ӵошатсконэ пыриськиз. Со «Гонения на рыжих», «А зори здесь тихие», «Письмо к Богу», «Лекарство от контрольной» но мукет произведениосты лыӟдиз. Нафиса Большаковлэн верамезъя, дасяськыны дыр туж ӧжыт вал. Ӵукна кыӵе ке произведениез учкиськод, ӝытазе гожтоно ни. Текстэз огшоры дышетэм сяна, сое мылкыдын вераны быгатыны кулэ. Тодэ вайытом, пинал лыдӟисьёслэн «Улэп классика» калыккуспо вожвылъяськонзылэн улосвыл люкетэзлэн Ижкарын 19-20 южтолэзе ортчиз. Отын Глазкарысь Илья Ворожцов, Ижкарысь Александра Кутафьева но Кизнерысь Кирилл Головлёв вормизы но «Артеке» путёвкаос утӥзы. Вожвылъяськонлэн йылпумъянэз онлайн амалэн 16-тӥ куартолэзе радъяськоз.  Тегъёс: Дышетон Литература Удмуртия вожвылъяськон пиналъёс Воткаёрос  